Võtsin mina eile õhtul kaks kapslit Benylini, ostetud suvel Londonist. (Ma ei tea, kas Eestis müüakse midagi analoogilist, Thera Flu-des ja Fervexis on küll nohu kergendamiseks pseudoefedriinvesinikkloriidi, aga kofeiini vist mitte.) Igatahes 2 kapslit Benylini on üle 12aastaste laste ja täiskasvanute normaalne annus iga nelja tunni tagant ja mitte rohkem kui 4 korda ööpäevas. Varasemal kolmel päeval olin võtnud neid 1-2 korda päevas ühekaupa ja sama päeva hommikul vara ka ainult ühe. Joonud tassi või poolteist kohvi nagu tavaliselt, ilma et midagi juhtunuks.